Beatitudinem, quam universalis Ecclesia titulus de Guidone de oratione intellegit Dominica, Adveniat regnum tuum, omni nisu mentis et corporis assequi debemus; ut cum sanctis postmodum, qui cum eo regnabunt, gaudere valeamus. Qua animadversione ducta ego Cæcilia, uxor Evrardi de Rollens, cum filio meo Willelmo, quendam servientem meum Widonem, Deo, et sancto Petro, et Monachis Besuensis Ecclesiæ, pro remedio animæ mee et anime mariti mei, antecessorumque salute dedi: et hoc donum tenens librum Evangelii cum prædicto filio meo super altare posui: et filiam meam Helisabeth, hanc ipsam donationem laudare feci. Quod ne irritum fiat, vel oblivionis nebula depereat, testes qui adfuerunt assignari benigne concessi. Sign. Guidonis Prioris. Sig. Alberti Tullensis. Signum Widonis. Signum Lamberti de Raeio. Signum Bartholomæi de Arcu. Signum Petri Cellerarii de coquina. Signum Humberti Divitis. Sig. Giraldi. Sig. Chalueth fabri. Sig. Humberti Secundinarii. Sig. Stephani nepotis Abbatis Widrici. Sig. Petri Ministri de Bassei.